Cirnituri

Lu cirnituri è na pirsuna ca pi misteri usa criva di na larichizza di circa 1 metru e 20, appinnuti a na suspinsioni, pi cèrniri lu frummentu. Lu misteri di cirnituri era diffunnutu ntô munnu e n Sicilia nzinu â fini dû XX sèculu. Ê jorna nostri lu misteri scumparìu a causa di l'autumatizzazzioni dû prucessu di cìrnita, cu mâchini cunciputi apposta pi chistu. 

Li cirnitura eranu chiamati a fari lu travagghiu doppu la cugghiuta dû frummentu. Ntâ Sicilia di l'èbbica, li cirnitura spissu eranu pajati n natura cu sacca di frummentu o di farina.

La fijura dû cirnituri era assai carattiristica, ô puntu ca li picca genti ca facèvanu stu misteri, spissu pigghiavanu la nciuria di cirnituri, ca vinìa tramannata ê figghi e ê niputi. 

Catigurìa:Agricultura
Catigurìa:Prufissioni
Catigurìa:Tradizzioni dâ Sicilia